Terenska nastava petih razreda-Zagreb

19. veljače 2018. g. učenici 5. a i b razreda u pratnji učitelja Ilije Babića i učiteljice Gorane Grgurević bili su u Zagrebu na terenskoj nastavi iz hrvatskog jezika i tehničke kulture.

U Gradskom kazalištu „Žar ptica“ pogledali smo predstavu „Kako je tata osvojio mamu˝ nastala prema istoimenom romanu suvremenog hrvatskog dramatičara Mire Gavrana. Tema: Razvod roditelja sagledana s dječje perspektive. U želji da se pomire roditelji iskreno i s puno ljubavi djeci to polazi za rukom. Nakon predstave prošetali smo centrom grada spremni za posjet Domu hrvatskih likovnih umjetnika.

Izložba „Nikola Tesla – Mind from the future˝ u Meštrovićevu paviljonu u Zagrebu.

Prošetali smo paviljonom i upoznali Teslu od rođenja u Smiljanu (1856.) pa do smrti (1943.) i sve do danas. Vidjeli smo ono što bez njega i njegovih izuma ne bi bilo, a to su: računalne igre, svjetlosne instalacije, videoprojekcije, mobiteli... Ovu krasnu izložbu spoja znanosti i umjetnosti organizirala je autorica Helena Bulaja Mandić. Tesla je svoje nadahnuće crpio iz prirode rodnog kraja. Izložba je postavljena na tri etaže:

1. Prostor povezan zelenim platovom u obliku stabla lipe
2. Kružni prstenasti prostor asocira na gigantsku Teslinu zavojnicu transformiranu u futuristički hotel u kojem je živio (New York)
3. Teslin život i njegovi izumi

Učenici su posebno pratili izlaganje vodičkinje i učestvovali u predavanju, u igrama i videoprojekciji. Krenuli smo kući puni dojmova sanjareći o nepredvidivom svijetu u budućnosti.. Možda nismo sami u svemiru, svijet u budućnosti pun robota-prijatelja među nama, putovanja na druge planete i puno drugih misli potaknula je u nama ova izložba.

Stali smo u idiličnom Gorskom kotaru prepunom snijega i hrabro izašli na snijeg na zimske radosti. Sretni izadovoljni viđenim došli smo u Novigrad u kasnimvečernim satima.